સમિર મહેતા નામના બીએસઇના બ્રોકરે જણાવ્યું હતું કે, યુરોપમાં ઇટાલીને પગલે ક્રાઇસિસ સર્જાઈ છે. આની સાથે જો અમેરિકા અને ઇરાન વચ્ચેના તંગ વાતાવરણમાં ઘટાડો થશે તો ક્રૂડના ભાવ નીચે આવી શકે છે જે ભારતની તરફેણમાં રહેશે. ક્રૂડ 80 ડોલરની નીચે આવશે તો રૂપિયો પણ તૂટતો અટકશે અને એફઆઇઆઈ જે હાલ મોટા પાયે વેચવાલ છે તેઓની વેચવાલીને બ્રેક લાગશે. આવામાં જો સ્થાનિક ફંડોની ખરીદી વધશે તો બજાર ઘટતું અટકીને સુધારાના માર્ગે આવશે અને વર્તમાન સ્તરે કોન્સોલિડેશન થશે એમ વધુમમાં તેમનું કહેવું હતું. બેન્મમાર્કના સુધારાની વિરૂધ્ધમાં બ્રોડબેઇઝ આંક જેવા કે સ્મોલ અને મિડ કેપ આંકમાં ધોવાણ આગળ વધીને વર્ષની નવી નીચી સપાટીએ ગબડ્યા હતા. મિડ કેપ આંક 279 પોઇન્ટ અને સ્મોલ કેપ આંક 278 પોઇન્ટ ઘટ્યા હતા. જેને કારણે માર્કેટ બ્રેડથ ખરાબ રહીને વધનાર 737 શેરો સામે ઘટનાર શેરો 1907 શેરો રહ્યા હતા. સેક્ટોરલ આંકમાં એફએમસીજી 0.8 ટકા, હેલ્થકેર 0.9 ટકા, ઇન્ડસ્ટ્રીઝ 1.5 ટકા, આઇટી 1.4 ટકા, કેપિટલ ગુડ્ઝ 1.6 ટકા, મેટલ 3.2 ટકા, પાવર 0.6 ટકા, રિયલ્ટી 3.1 ટકા ઘટ્યા હતા તો સામે એનર્જી 4.4 ટકા અને ઓઇલ એન્ડ ગેસ 3.3 ટકા વધ્યા હતા. નિફ્ટી વીઆઇએક્સ 2.5 ટકા વધીને 20.23ની સાત મહિનાની ઊંચી સપાટીએ રહી હતી.